પોરબંદર તરફ વસતી મેર પ્રજા પણ બાળકનો જન્મ ધામધૂમથી ઉજવે છે. અહીં દીકરા દીકરી બંનેના જન્મને હરખથી વધાવાય છે. બાળકના જન્મ વખતે આપ્તજનોમાં સાકર વહેંચે છે. અવતરેલા બાળકને ગળથુથીમાં મધ અને ઘીની આંગળી ચટાડે છે. આ અવસરે બાળકનો પિતા અપ્તજનો ને છ છ દિવસ જમાડે છે. છઠ્ઠે દિવસે બાળકની છઠ્ઠી કરે છે. એક માટલા ઉપર પીળું વસ્ત્ર, ફળનો રસ, કલમ આંજણ સોપારી ચોખા વગેરે મૂકી ઘીનો દીવો કરી ચાર કુંવારકા (દીકરીઓ) ને બોલાવી પારણામાં પોઢાડવામાં આવે છે. બાળકની ફોઈ તેનું નામ પાડે છે.